Ettepanek: EUROOPA PARLAMENDI JA NÕUKOGU OTSUS ELi Solidaarsusfondi kasutuselevõtmise kohta /* COM/2014/0648 final */





SELETUSKIRI Nõukogu 2. detsembri 2013. aasta määruse (EL, Euratom) nr 1311/2013, millega määratakse kindlaks mitmeaastane finantsraamistik aastateks 2014–2020,[1] eriti selle artikli 10 kohaselt võib Euroopa Liidu Solidaarsusfondi kasutada igal aastal mahus, mis ületab finantsraamistiku asjaomastes rubriikides ette nähtud assigneeringuid kuni 500 miljoni euro võrra (2011. aasta hinnad). Fondist abi saamise tingimusi on kirjeldatud nõukogu määruses (EÜ) nr 2012/2002 Euroopa Liidu solidaarsusfondi loomise kohta, mida on muudetud Euroopa Parlamendi ja nõukogu 15. mai 2014. aasta määrusega (EL) nr 661/2014[2]. Serbia, Horvaatia ja Bulgaaria taotluste ning tekkinud hinnangulise kogukahju alusel on fondist antava abi suurus arvutatud järgmiselt: Loodusõnnetus || Otsene kahju (miljonites eurodes) || Suure loodusõnnetuse künnis (miljonites eurodes) || Abikõlblike meetmete kogukulu (miljonites eurodes) || Alla künnist jääv 2,5 % otsesest kahjust (eurodes) || Künnist ületav 6 % otsesest kahjust (eurodes) || Ülemmäära kohaldamine || Kavandatava abi kogusumma (eurodes) Serbia || 1 105,622 || 174 649 || 381 967 || 4 366 225 || 55 858 380 || Ei || 60 224 605 Horvaatia || 297 629 || 254 229 || 108 799 || 6 355 725 || 2 604 000 || Ei || 8 959 725 Bulgaaria || 311 328 || 232 502 || 285 440 || 5 812 550 || 4 729 560 || Ei || 10 542 110 KOKKU || || 79 726 440 Olles kõnealused taotlused läbi vaadanud[3] ning arvestades kõige suuremat abisummat, mida fondist võib anda, ja assigneeringute ümberpaigutamise ulatust, teeb komisjon ettepaneku kasutada Euroopa Liidu Solidaarsusfondi vahendeid mahus 79 726 440 eurot. Komisjon esitab paranduseelarve projekti, et lisada 2014. aasta eelarvesse konkreetsed kulukohustuste assigneeringud ja maksete assigneeringud. Eriarvamuste korral kutsutakse kokku ametlik kolmepoolne kohtumine kooskõlas Euroopa Parlamendi, nõukogu ja komisjoni 2. detsembri 2013. aasta eelarvedistsipliini, eelarvealast koostööd ja usaldusväärset finantsjuhtimist käsitleva institutsioonidevahelise kokkuleppe[4] punktiga 11. Ettepanek: EUROOPA PARLAMENDI JA NÕUKOGU OTSUS ELi Solidaarsusfondi kasutuselevõtmise kohta EUROOPA PARLAMENT JA EUROOPA LIIDU NÕUKOGU, võttes arvesse Euroopa Liidu toimimise lepingut, võttes arvesse nõukogu 11. novembri 2002. aasta määrust (EÜ) nr 2012/2002 Euroopa Liidu solidaarsusfondi loomise kohta, mida on muudetud Euroopa Parlamendi ja nõukogu 15. mai 2014. aasta määrusega (EL) nr 661/2014,[5] eriti selle artikli 4 lõiget 3, võttes arvesse 2. detsembri 2013. aasta institutsioonidevahelist kokkulepet Euroopa Parlamendi, nõukogu ja komisjoni vahel eelarvedistsipliini, eelarvealase koostöö ning usaldusväärse finantsjuhtimise kohta,[6] eriti selle punkti 11, võttes arvesse komisjoni ettepanekut[7], ning arvestades järgmist: (1) Euroopa Liit on loonud Euroopa Liidu Solidaarsusfondi (edaspidi „fond”), et näidata üles solidaarsust katastroofide tagajärjel kannatanud piirkondade elanikega. (2) Määruse (EL, Euratom) nr 1311/2013 artikkel 10 võimaldab võtta fondi vahendid kasutusele 500 miljoni euro suuruse aastase ülemmääraga (2011. aasta hindades). (3) Määrus (EÜ) nr 2012/2002 sisaldab sätteid, mille alusel on võimalik fondi kasutusele võtta. (4) Serbia on esitanud taotluse fondi vahendite kasutuselevõtmiseks üleujutuste tõttu. (5) Horvaatia on esitanud taotluse fondi vahendite kasutuselevõtmiseks üleujutuste tõttu. (6) Bulgaaria on esitanud taotluse fondi vahendite kasutuselevõtmiseks üleujutuste tõttu, ON VASTU VÕTNUD KÄESOLEVA OTSUSE: Artikkel 1 Euroopa Liidu 2014. aasta üldeelarves võetakse Euroopa Liidu solidaarsusfondi raames kasutusele 79 726 440 eurot kulukohustuste assigneeringute ja maksete assigneeringutena. Artikkel 2 Käesolev otsus avaldatakse Euroopa Liidu Teatajas. Brüssel, Euroopa Parlamendi nimel Nõukogu nimel president eesistuja [1] ELT L 347, 20.12.2013, lk 884. [2] EÜT L 311, 14.11.2002, lk 3, ja ELT L 189, 27.6.2014, lk 143. [3] C(2014) 7380. [4] ELT C 373, 20.12.2013, lk 1. [5] EÜT L 311, 14.11.2002, lk 3, ja ELT L 189, 27.6.2014, lk 143. [6] ELT C 373, 20.12.2013, lk 1. [7] ELT C […], […], lk […].